cyanic-selkie/wikianc huggingface dataset:
Ιερό Δήμητρος Ζώνης
Το Ιερό Θεάς Δήμητρος Ζώνης, ήταν υπαίθριο ιερό με βωμούς, που η ανέγερσή του χρονολογείται κατά τον 6ο αιώνα στην Αρχαία Θράκη. Το ιερό βρίσκεται στην περιοχή της Μεσημβρίας-Ζώνης.
Στο εσωτερικό του βρέθηκε μεγάλος αριθμός επίχρυσων και ασημένιων αναθημάτων, πλάκες λατρευτικών παραστάσεων, αγγεία, γυναικεία ειδώλια, νομίσματα και πήλινες υδρίες.
Κατηγορία:Αρχαιολογικοί τόποι στον Έβρο Δημητρος Ζωνης
Κοινότητα Στύλου
Η Κοινότητα Στύλου είναι κοινότητα του Δήμου Αποκορώνου στην Περιφερειακή Ενότητα Χανίων της Κρήτης. Συστάθηκε το 1925 με το ΦΕΚ 27Α - 31/01/1925 και έδρα της ορίστηκε ο οικισμός Στύλος. Εκτός από την έδρα της περιλαμβάνει τους οικισμούς Πρόβαρμα, Σαμωνάς και Φαράγγι. Η απογραφή του 2011 αναφέρει:
Συνολικά η κοινότητα έχει 488 κατοίκους και εκπροσωπείται από πενταμελές Συμβούλιο με επικεφαλής τον πρόεδρο κ. Εμμανουήλ Ζουλάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:
Παραπομπές
Κατηγορία:Δήμος Αποκορώνου
Άβαταρ: Ο Τελευταίος Ανεμοδαμαστής
Το Άβαταρ: Ο Τελευταίος Ανεμοδαμαστής (αγγ. Avatar: The Last Airbender) ή Άβαταρ: Ο Θρύλος του Άανγκ (αγγ. Avatar: The Legend of Aang) είναι αμερικάνικη τηλεοπτική σειρά κινουμένων σχεδίων. Η σειρά έγινε γνωστή μέσα από το τηλεοπτικό κανάλι Nickelodeon και πολλές κριτικές αναφέρουν ότι είναι ίσως και μια από τις καλύτερες σειρές κινουμένων σχεδίων όλων των εποχών.
Η πρώτη προβολή της σειράς στην Αμερική έγινε από τα κανάλια Nickelodeon και Nicktoons Network από το 2005 έως το 2008. Στην Κύπρο προβλήθηκε για πρώτη φορά από το Alfa TV, και αργότερα στην Ελλάδα από το Nickelodeon στις 4 Οκτωβρίου του 2010. Δημιουργοί και σκηνοθέτες της σειράς είναι ο Μάικλ Ντάντε ΝτιΜάρτινο και ο Μπράιαν Κονιέτζκο, οι οποίοι συνεργάστηκαν και με τον Άαρον Έχασζ.
Παραγωγή
thumb|right|200px|Μάικ Τάντε ΝτιΜάρτινο, ένας από τους δημιουργούς της σειράς Δημιουργοί της σειράς είναι ο Μάικλ Ντάντε ΝτιΜάρτινο και ο Μπράιαν Κονιέτζκο. Τα επεισόδια γυρίστηκαν στα στούντιο του τηλεοπτικού καναλιού Nickelodeon στο Μπούρμπανκ της Καλιφόρνιας, σε συνεργασία με την ιαπωνική εταιρεία DR Movie. Ο Μάικλ Ντάντε ΝτιΜάρτινο, άρχισε να σκέφτεται για τη δημιουργία της σειράς το φθινόπωρο του 2001, όταν είχε στα χέρια του ένα πίνακα ενός γέρου, τον οποίο μεταμόρφωσε σε παιδί, ενώ ο Κονιέτζκο είχε σχεδιάσει ένα ιπτάμενο βίσωνα και τον έδειξε στον ΝτιΜάρτινο. Ο ΝτιΜάρτινο, εκείνη την εποχή ασχολούνταν με την ιστορία του Νότιου Πόλου, Δύο εβδομάδες αργότερα, ο Μάικλ και ο Μπράιαν κατάφεραν να προωθήσουν την ιδέα στο τηλεοπτικό κανάλι Nickelodeon και να τους πείσουν να γυρίσουν τη σειρά.
Τα διάφορα επεισόδια της σειράς διεξάγονται σε μια αλληγορική σύμμεικτη παραγωγή (παρουσία) της μεταξύ των αρχαίων φιλοσοφικών εννοιών των κυρίων στοιχείων (δυνάμεων) της φύσης (νερού, γης, φωτιάς, αέρα) που βρίσκονται σε συνεχή πάλη επικυριαρχίας, με υπερήρωες μέσα από τον κόσμο των πολεμικών τεχνών του ασιατικού πολιτισμού. Στην παραγωγή αυτή εμφανίζονται στοιχεία του ανατολικό-ασιατικού, του νότιο-ασιατικού και του δυτικού πολιτισμού, γεγονός που κατατάσσει τη σειρά στην κατηγορία των παραδοσιακών αμερικανικών κινουμένων σχεδίων.
Η ιστορία αφηγείται τις περιπέτειες του δωδεκάχρονου Άανγκ (κύριος πρωταγωνιστής) και των φίλων του. Ο Άανγκ πρέπει να σώσει τον κόσμο, και για να το πετύχει αυτό, πρέπει να πολεμήσει και να νικήσει τον Άρχοντα της Φωτιάς Οζάι, σταματώντας έτσι τον 100νταετή πόλεμο, ο οποίος ξεκίνησε 100 χρόνια πριν από το Έθνος της Φωτιάς.
Η πρεμιέρα του πρώτου επεισοδίου της σειράς έγινε στις 21 Φεβρουαρίου 2005, ενώ στις 19 Ιουλίου 2008, η σειρά τελείωσε με ένα δίωρο φιλμ (58ο-61ο επεισόδιο, δηλ. 18-21 του τρίτου και τελευταίου κύκλου της σειράς). Σήμερα η σειρά πωλείται σε DVD, στα ηλεκτρονικά καταστήματα iTunes Store και Xbox Live Marketplace, καθώς και στην ιστοσελίδα της Nickelodeon. Η σειρά είχε την ίδια επιτυχία, τόσο στους θεατές, όσο και από τους κριτικούς, αφού το παρακολούθησαν 5,6 εκατομμύρια τηλεθεατές και έλαβε καλή θέση στη βαθμολογία του Nicktoons.
Το Άβαταρ: Ο Τελευταίος Ανεμοδαμαστής ήταν υποψήφιο και έλαβε τα βραβεία Annual Annie Awards, Genesis Awards, καθώς επίσης και το κύριο βραβείο Emmy. Η επιτυχία του πρώτου κύκλου ώθησε την Nickelodeon να αρχίσει τη δημιουργία δεύτερου και του τρίτου κύκλου. Στις 1 Ιουλίου 2010, προβλήθηκε στους κινηματογράφους η ταινία The Last Airbender, η οποία προοριζόταν να είναι το πρώτο μέρος μιας τριλογίας βασισμένης σε αυτή τη σειρά, αλλά λόγω της αρνητικής ανταπόκρισης του κοινού δε συνεχίστηκε. Στη διαφημιστική καμπάνια της ταινίας συμπεριλαμβάνονται τα παρακάτω παιχνίδια:
Σενάριο
Η ιστορία του Άβαταρ: Ο Τελευταίος Ανεμοδαμαστής διεξάγεται σε ένα φανταστικό κόσμο, ο οποίος αποτελεί σπίτι για ανθρώπους, ζώα και παράξενα πνεύματα. Ο ανθρώπινος πολιτισμός χωρίζεται σε 4 φυλές: της Φυλές του Νερού (Βόρειος & Νότιος Πόλος), το Βασίλειο της Γης, τα Έθνη της Φωτιάς και τους Νομάδες του Αέρα. Οι κάτοικοι του κάθε λαού δαμάζουν ένα από τα 4 στοιχεία, από το οποίο ο λαός παίρνει το όνομα του, και στο οποίο βασίζεται ο πολιτισμός του. Οι άνθρωποι που κατέχουν ένα από τα 4 στοιχεία της φύσης λέγονται (στοιχείο του καθενός) δαμαστές, μαχητές ή κάμπτες (αγγ. benders). Όλα τα δαμάσματα της ιστορίας βασίζονται σε πραγματικές ασιατικές πολεμικές τέχνες: το νεροδάμασμα βασίζεται στο Τάι Τσι Τσουάν, το γαιοδάμασμα βασίζεται, κατά την πλειονότητα, στο Χουνγκ Γκαρ, το φωτοδάμασμα βασίζεται στη πολεμική τέχνη του Μοναστηριού του Σαολίν, και το ανεμοδάμασμα βασίζεται στο Μπαγκουαζάνγκ. Ο κάθε μαχητής, σύμφωνα με την ιστορία, γίνεται πιο δυνατός σε μια εποχή: οι νεροδαμασές τον χειμώνα, οι γειοδαμαστές την άνοιξη, οι φωτοδαμαστές το καλοκαίρι και οι ανεμοδαμαστές το φθινόπωρο.
Ο μοναδικός άνθρωπος που μπορεί να δαμάσει και τα 4 στοιχεία της φύσης είναι ο Άβαταρ, ο οποίος είναι και η γέφυρα μεταξύ του κόσμου των θνητών και του Κόσμου των Πνευμάτων, ο οποίος υπάρχει παράλληλα με αυτό των θνητών, και στον οποίο κατοικούν τα πνεύματα. Τα πνεύματα κατέχουν μια άγνωστη στους ανθρώπους μαγεία, τη μαγεία των πνευμάτων. Όταν ο Άβαταρ πεθαίνει, η ψυχή του ενσωματώνεται στο σώμα ενός δαμαστή, ο οποίος κατάγεται από τον επόμενο, κατά τον κύκλο του Άβαταρ, λαό. Ο κύκλος του Άβαταρ έχει την ακόλουθη σειρά: Νερό, Γη, Φωτιά και Αέρας. Ο Άανγκ, ο κύριος ήρωας της ιστορίας, είναι ανεμοδαμαστής και πρέπει να δαμάσει (σε χρονολογική σειρά) το νερό, τη γη και τη φωτιά. Για να δαμάσει τα στοιχεία, ο Άβαταρ χρειάζεται πολλά χρόνια προπόνησης. Ο Άανγκ όμως, πρέπει να δαμάσει τα υπόλοιπα στοιχεία της φύσης πριν τον ερχομό του Κομήτη του Σόζιν. Η μοναδική δυσκολία για τον Άανγκ αποτελεί η εκπαίδευση στο γαιοδάμασμα, καθώς η γη αποτελεί αντίθετο στοιχείο του αέρα.
Ο Άβαταρ κατέχει μια απίστευτη δύναμη όταν εισχωρεί στην Κατάσταση του Άβαταρ (αγγ. Avatar State). Κατά τη διάρκεια αυτής της κατάστασης, ο Άβαταρ κατέχει τη δύναμη και τη σοφία όλων των προηγούμενων ενσωματώσεων, και έχει τη δυνατότητα να ζητήσει βοήθεια από τα πνεύματα, σε περίπτωση πού βρίσκεται σε κίνδυνο. Εκτός από το ότι ο Άβαταρ γίνεται πιο δυνατός από ποτέ, όταν εισχωρεί σε αυτή την κατάσταση, γίνεται και πιο τρωτός, καθώς αν σκοτωθεί στην κατάσταση του Άβαταρ δεν μπορεί να ξαναγεννηθεί σε άλλο σώμα.
Βιβλίο 1: Νερό
Εκατό χρόνια πριν την αρχή της ιστορίας, ο Άανγκ, ένας δωδεκάχρονος ανεμοδαμαστής, και κύριος πρωταγωνιστής της ιστορίας, μαθαίνει πως είναι η νέα ενσάρκωση του Άβαταρ. Αυτό τον τρομάζει, για αυτό και μια μέρα, κλέβει τον ιπτάμενο του βίσονα, Άππα, και εξαφανίζεται. Όμως, εξαιτίας της καταιγίδας, πέφτει στη θάλασσα και για να σωθεί μπαίνει ενστικτωδώς στην Κατάσταση του Άβαταρ και δημιουργεί ένα παγόβουνο, στον οποίο θα βρίσκεται μαζί με τον Άππα σε στάση για 100 χρόνια. Μετά την εξαφάνιση του, ο τότε Άρχοντας της Φωτιάς, Σόζιν, πρώην φίλος του Ρόκου, προηγούμενης ενσάρκωσης του Άβαταρ, ξεκινά τον πόλεμο, χάρη στην ενέργεια που έδωσε στους φωτοδαμαστές ο κομήτης, ο οποίος αργότερα έλαβε το όνομα του. Ο πρώτος λαός που δέχθηκε επίθεση ήταν οι Νομάδες του Αέρα, μιας και όλοι ήξεραν πώς ο επόμενος Άβαταρ πρέπει να κατάγεται από εκεί. Η επίθεση είχε ως αποτέλεσμα το θάνατο όλων, με εξαίρεση τον Άανγκ, ανεμοδαμαστών.
Στην αρχή της ιστορίας, η Ταμάρα, η μοναδική νεροδαμάστρια του Νότιου Πόλου, και ο αδερφός της, Σόκκα, ανακαλύπτουν το παγόβουνο, στο οποίο βρίσκεται ο Άανγκ. Ο Άανγκ μαθαίνει για τον πόλεμο, ο οποίος άρχισε αμέσως μετά την εξαφάνιση του, καθώς και για την καταστροφή των Νομάδων του Αέρα. Τα παιδιά αρχίζουν το ταξίδι πρός τη Βόρεια Φυλή του Νερού για να βρουν ένα δάσκαλο νεροδαμάσματος για τον Άανγκ και την Ταμάρα. Τους κυνηγά ο Ζούκο, ο εξόριστος πρίγκιπας του Έθνους της Φωτιάς, ο οποίος πρέπει να πιάσει τον Άανγκ για να ξανακερδίσει τον θρόνο και να αποκαταστήσει την τιμή του. Ο Οζάι, πατέρας του Ζούκο, του έκαψε το αριστερό μάτι, εξηγώντας στον Ζούκο πως έπρεπε να μάθει να πειθαρχεί. Καθώς φτάνουν στη Βόρεια Φυλή του Νερού, αρχίζει μια πολιορκία από τον στόλο του Έθνους της Φωτιάς, με αρχηγό τον ναύαρχο Ζάο. Η πολιορκία τελειώνει με αποτυχία και ο Ζάο πεθαίνει.
Βιβλίο 2: Γη
Αφού φεύγουν από τη Βόρεια Φυλή του Νερού, ο Άανγκ ψάχνει έναν δάσκαλο γαιοδαμάσματος, και την ίδια ώρα συνεχίζει την εκπαίδευση του στο νεροδάμασμα, με δασκάλα την Ταμάρα. Ο Άανγκ βρίσκει την Τοφ, ένα τυφλό κορίτσι, το οποίο όμως έχει ιδιαίτερες ικανότητες στο γαιοδάμασμα, και αυτή δέχεται να γίνει η δασκάλα του Άανγκ. Εμφανίζεται νέος εχθρός για τον Άανγκ και τους φίλους του, η Αζούλα, πριγκίπισσα του Έθνους της Φωτιάς και αδερφή του Ζούκο. Αυτή, και οι φίλες της, Μέι και Τάι Λι κυνηγούν τον Άανγκ. Την ίδια ώρα, ο Ζούκο και ο Άιροχ ταξιδεύουν ως πρόσφυγες στο Βασίλειο της Γης και φτάνουν στην Μπα-Σινγκ-Σε. Στη μέση του δεύτερου κύκλου, ο Άππα θα αιχμαλωτιστεί από κάποιους νομάδες της ερήμου Σι Βόνγκ, καθώς ο Άανγκ βρίσκεται στην υπόγεια βιβλιοθήκη του Ουαν-Σιν-Τόνγκ. Στη βιβλιοθήκη ο Σόκκα ανακαλύπτει πως οι φωτοδαμαστές θα χάσουν τελείως τη δύναμη τους κατά τη διάρκεια της εκλείψεως. Κατευθύνονται στην Μπα-Σινγκ-Σε, για να το ανακοινώσουν στον βασιλιά της πόλης. Προσπαθούν να του πουν για τον πόλεμο, αλλά τους ενοχλεί ο Λονγκ Φενκ, αρχηγός των Ντάι Λι και πρόεδρος του Υπουργείου Κουλτούρας της πόλης, ο οποίος απαγόρευσε να γίνεται λόγος για τον πόλεμο, εξηγώντας πως αυτό θα καταστρέψει την ηρεμία στην πόλη. Ο Ζούκο απελευθερώνει τον Άππα, καθώς αυτός βρίσκεται φυλακισμένος στην υπόγεια φυλακή των Ντάι Λι, και, λόγω της αντίθεσης της πράξης του αυτής απέναντι στην προσωπικότητα και τις εμπειρίες του, αρρωσταίνει βαριά. Ο Άππα επιστρέφει, και έτσι ο Άανγκ και ο Σόκκα λένε στον βασιλιά για τον πόλεμο και για τα κακόβουλα σχέδια του Λόνγκ Φένκ, ο οποίος φυλακίζεται με την κατηγορία για προδοσία. Καθώς ο Άανγκ και ο Σόκκα φεύγουν από την πόλη, εμφανίζονται η Αζούλα και οι φίλες της, μεταμφιεσμένες σε Πολεμιστές της Κιόσι, οι οποίες καταφέρνουν να συμμαχήσουν με τους Ντάι Λι και να πάρουν τον έλεγχο της πόλης στα χέρια τους. Μαθαίνουν πως ο Ζούκο και ο Άιροχ βρίσκονται και αυτοί στην πόλη. Την ίδια ώρα, οι Ντάι Λι συλλαμβάνουν όλα τα μέλη του Συμβουλίου των πέντε, του υψηλότερου στρατιωτικού συμβουλίου της πόλης, και τον βασιλιά. Η Ταμάρα αιχμαλωτίζεται, για αυτό ο Άανγκ και ο Σόκκα αναγκάζονται να επιστρέψουν. Ο Ζούκο πρέπει να επιλέξει μεταξύ του θείου του και της αδερφής του. Ο Ζούκο διαλέγει να βοηθήσει την Αζούλα να πιάσει τον Άβαταρ, και αρχίζει μια τρομερή μονομαχία στην υπόγεια αρχαία πόλη της Μπα-Σινγκ-Σε. Ο Άανγκ μπαίνει στην Κατάσταση του Άβαταρ, αλλά δέχεται τρομερό χτύπημα από την Αζούλα και σχεδόν πεθαίνει.
Βιβλίο 3: Φωτιά
Λίγο πριν τον ερχομό του κομήτη του Σόζιν. ο Άανγκ εξαφανίζεται μυστηριωδώς και οι φίλοι του κατευθύνονται στο Βασίλειο της Γης, για να τον βρουν. Ψάχνοντας τον Άανγκ, οι φίλοι του φθάνουν στη Μπα-Σινγκ-Σε, όπου βρίσκουν τον Άιροχ και το Τάγμα του Λευκού Λωτού. Ο Ζούκο και η Ταμάρα κατευθύνονται στο Έθνος της Φωτιάς, ενώ ο Σόκκα μαζί με την Τοφ και τη Σούκι κατευθύνονται στη στρατιωτική βάση του ιπτάμενου στόλου του Οζάι. Αρχίζει η τελική αναμέτρηση. Στην αρχή, ο Οζάι αποδεικνύεται πολύ πιο δυνατός από τον Άανγκ και ο δεύτερος βρίσκεται συνεχώς σε άμυνα, καθώς, λόγω της νοοτροπίας του ως μοναχός, θέλει να λήξει τον πόλεμο χωρίς να τον σκοτώσει. Αυτό έχει ως αποτέλεσμα όσο περνάει η ώρα να βρίσκεται όλο και πιο στριμωγμένος. Ο Ζούκο, ο οποίος έχει μάθει το μυστικό της φωτιάς από τους Δράκους αποδεικνύεται πιο ισχυρός από την Αζούλα. Αλλά όταν αυτή πάει να κεραυνοβολήσει την Ταμάρα αυτός μπαίνει μπροστά της για να την σώσει και τραυματίζεται σοβαρά. Η Ταμάρα ωστόσο καταφέρνει να νικήσει την Αζούλα και να σώσει τον Ζούκο από τον θάνατο. Ο Σόκκα, χάρη στη βοήθεια της Τοφ, καταστρέφει όλα τα ιπτάμενα καράβια του Έθνους της Φωτιάς, αλλά χάνει το σπαθί του από τον μετεωρίτη και τραυματίζεται σοβαρά στο πόδι. Στο μεταξύ ο Άανγκ ο οποίος είναι έτοιμος να χάσει εκσφενδονίζεται από μία ριπή φωτιάς του Οζάι και χτυπάει σε έναν βράχο στο σημείο που είχε κεραυνοβοληθεί από την Αζούλα παλιότερα. Με κάποιον τρόπο αυτό του επαναφέρει την ικανότητα να μπαίνει στην Κατάσταση του Άβαταρ. Η μάχη αποδεικνύεται πλέον άνιση και ο Άανγκ κερδίζει εύκολα και ακινητοποιεί τον Οζάι. Ο Άανγκ αρνείται να σκοτώσει τον Οζάι και, χάρη στη βοήθεια μιας λιονταροχελώνας, ο Άανγκ καταφέρνει να αφαιρέσει το φωτοδάμασμα από τον Οζάι, έτσι ώστε αυτός να μη μπορεί να το χρησιμοποιήσει για να απειλήσει ή να προκαλέσει πόνο ποτέ ξανά. Ο Ζούκο γίνεται Άρχοντας της Φωτιάς και ο πόλεμος λήγει, ενώ ο Οζάι φυλακίζεται. Ο Άανγκ με την Ταμάρα γίνονται ζευγάρι. Έτσι η σειρά τελειώνει χαρούμενα.
Προέλευση της λέξης
Η λέξη Άβαταρ προέρχεται από τη σανσκριτική γλώσσα, μια από τις αρχαιότερες γλώσσες της Ινδίας. Η λέξη Avatāra (ελλ. Αβατάρα) (σανσκριτική γλώσσα: अवतार) στα ελληνικά σημαίνει κάθοδος: μιας και άβα σημαίνει κάτω και τρι σημαίνει οδός (να περάσει). Στην ινδουϊστική θρησκεία, είναι ένα πνεύμα, το οποίο κατεβαίνει στη Γη για να βοηθήσει τους ανθρώπους. Οι κινέζικοι χαρακτήρες, οι οποίοι καταγράφονται στο πάνω μέρος του χάρτη του κόσμου του Άβαταρ, σημαίνουν οι ήρωες μοιράζουν (τον κόσμο, τη χώρα ή τη γη) στα 4.
Όταν ο Άανγκ ήταν βρέφος, οι δάσκαλοί τού έμαθαν ότι είναι η νέα μετενσάρκωση του Άβαταρ, καθώς είχε επιλέξει τέσσερα παιχνίδια, τα οποία συμβόλιζαν τα τέσσερα στοιχεία της φύσης: το νερό, τη γη, τη φωτιά και τον αέρα. Σύμφωνα με τις παραδόσεις του Βουδισμού του Θιβέτ, αυτό είναι μια εξέταση για την μετενσάρκωση ενός Τούλκου Λάμα.
Ορισμός της λέξης στη σειρά
Ο Άβαταρ είναι ο μόνος άνθρωπος που μπορεί να δαμάσει όλα τα τέσσερα στοιχεία της φύσης: το νερό, τη γη, τη φωτιά και τον αέρα. Ο κύκλος ενσαρκώσεων του Άβαταρ έχει την ακόλουθη σειρά:
Κατά τη διάρκεια της ιστορίας, η ενσάρκωση του Άβαταρ είναι ο Άανγκ, ο τελευταίος εκπρόσωπος των Νομάδων του Αέρα. Ο κάθε λαός έχει τους δικούς του σοφούς (γέροι), οι οποίοι έχουν την ικανότητα να ανακαλύπτουν ποιος είναι ο Άβαταρ όσο η νέα του ενσωμάτωση βρίσκεται στην παιδική ηλικία.
Όταν ο Άβαταρ μαθαίνει την ταυτότητα του πρέπει να ταξιδέψει στις υπόλοιπες 3 φυλές για να δαμάσει τα υπόλοιπα στοιχεία. Η εκπαίδευση των τεσσάρων στοιχείων έχει την ίδια σειρά όπως και ο κύκλος του Άβαταρ. Κανένας Άβαταρ δεν μπορεί να αλλάξει τη σειρά του κύκλου εκπαίδευσης του δαμάσματος των τεσσάρων στοιχείων. Όταν ο Άανγκ προσπάθησε να δαμάσει την φωτιά προτού μάθει να δαμάζει την γη κατέληξε να παίζει με τις φλόγες και να κάψει από την αμέλειά του την Ταμάρα. Όπως είχε εξηγήσει και ο δάσκαλός του, ο Άβαταρ δεν μπορεί να ξεκινήσει το δάμασμα της φωτιάς εάν δεν έχει μάθει πρώτα να αυτοσυγκρατείται (από το δάμασμα της γης).
Ρόλος του Άβαταρ
Ο Άβαταρ πρέπει να διατηρεί την ισορροπία μεταξύ των 4 λαών και να αποτρέψει οποιαδήποτε προσπάθεια επικυριαρχίας. Ταυτόχρονα ο Άβαταρ αποτελεί και τη μεγάλη γέφυρα μεταξύ του κόσμου των θνητών και αυτού των Πνευμάτων. Είναι ικανός κατά τη διάρκεια αυτοσυγκέντρωσης ή και καθώς βρίσκεται στην Κατάσταση του Άβαταρ να βρεθεί στον Κόσμο των Πνευμάτων και να ζητήσει τη συμβουλή και τη βοήθειά τους. Όπως είναι ο Θεός στον πραγματικό κόσμο των ανθρώπων, έτσι είναι και ο/το Άβαταρ ως θεός στον ψεύτικο κόσμο του Άβαταρ.
Κατάσταση του Αβατάρ
thumb|left|160px|Ο Άανγκ μπαίνει στην Κατάσταση του Άβαταρ, καθώς βρίσκονται στην έρημο Σι Βονγκ και βρίσκουν αυτούς που αιχμαλώτισαν τον Άππα Η Κατάσταση του Άβαταρ είναι μακρόχρονη είσοδος του Άβαταρ σε μια σημαντική κατάσταση, κατά την οποία ο τωρινός Άβαταρ έχει στη διάθεση του τη δύναμη και τη σοφία των προηγούμενων ενσωματώσεων του. Σε αυτή την κατάσταση ο Άβαταρ διαθέτει εξαιρετική δύναμη.
Ο Άβαταρ μπορεί να εισχωρήσει στην Κατάσταση του Άβαταρ και χάρη στα δυνατά του αισθήματα: όπως τον φόβο, τον θυμό, τη λύπη και με αυτό τον τρόπο είναι ανίκανος να ελέγχει την Κατάσταση του Άβαταρ. Ο απόλυτος έλεγχος της κατάστασης του Άβαταρ αποκτάται διαφορετικά, ανάλογα την ενσάρκωσή του. Στην περίπτωση του Άανγκ, αυτό που βοήθησε στην τελειοποίηση της ήταν το ξεκλείδωμα των Τσάκρα, με τη βοήθεια του Γκουρού Πατίκ.
Εκτός του ότι ο Άβαταρ γίνεται πιο δυνατός από ποτέ, όταν εισχωρεί σε αυτή την κατάσταση, γίνεται και πιο ευάλωτος. Σε περίπτωση που ο Άβαταρ πεθάνει στην Κατάσταση του Άβαταρ τότε ο κύκλος της μετενσάρκωσης θα καταστραφεί και ο Άβαταρ θα σταματήσει να υπάρχει. Σε περίπτωση που ο Άβαταρ πεθάνει στην ανθρώπινη του κατάσταση, τότε ο Άβαταρ θα ξαναγεννηθεί σύμφωνα με τον κύκλο.
Τέσσερις λαοί
Ο κόσμος του Άβαταρ χωρίζεται σε 4 βασικούς λαούς- φυλές, οι οποίοι παίρνουν το όνομα τους από τη μαγεία του στοιχείου που κατέχουν. Αυτοί είναι: η Φυλή του Νερού, το Βασίλειο της Γης, το Έθνος της Φωτιάς και οι Νομάδες του Αέρα. Παράλληλα με τον κόσμο των θνητών, υπάρχει και ο Κόσμος των Πνευμάτων.
Φυλή του Νερού
Η Φυλή ή Φυλές του Νερού (αγγ. Water Tribes) είναι μία από τους 4 βασικούς λαούς - φυλές του κόσμου του Άβαταρ. Αποτελείται επιμέρους από 3 φυλές: τη Βόρεια Φυλή του Νερού, η οποία βρίσκεται στον Βόρειο Πόλο, τη Νότια Φυλή του Νερού, η οποία βρίσκεται στον Νότιο Πόλο, καθώς και από τη φυλή του ομιχλώδους βάλτου νερού. Η ιστορία αρχίζει στη Νότια Φυλή του Νερού, όταν 2 αδέρφια, η Ταμάρα και ο Σόκκα ανακαλύπτουν ένα παγετώνα, στον οποίο βρίσκεται ο Άανγκ και ο Άππα για 100 χρόνια. Ο πρώτος κύκλος της σειράς τελειώνει με μια αποτυχημένη πολιορκία της Βόρειας Φυλής του Νερού από τον στόλο του Έθνους της Φωτιάς.
thumb|right|250px|Διακρίνονται οι 4 λαοί της ιστορίας . Με πορτοκαλί χρώμα διακρίνεταιτο Έθνος της Φωτιάς ([[κινέζικα|κιν. 火烈, Σκληρή Φωτιά), με πράσινο το Βασίλειο της Γης (κιν. 土強, Δυνατή Γη), με γκρίζο χρώμα οι Νομάδες του Αέρα (κιν. 气和, Αρμονικός Αέρας) και με γαλάζιο η Φυλή του Νερού (κιν. 水善, Ειρηνικό/Φιλικό Νερό)]]
Βασίλειο της Γης
Το Βασίλειο της Γης (αγγ. Earth Kingdom) αποτελεί το πιο μεγάλο σε έκταση επίγειο βασίλειο. Οι πιο μεγάλες και σημαντικές πόλεις του Βασιλείου της Γης είναι η Μπά-Σινγκ-Σέ και το Ομάσου, ενώ το κύριο νησί αποτελεί το Νησί της Κιόσι, το οποίο δημιουργήθηκε από την Άβαταρ Κιόσι. Επίσης, στο Βασίλειο της Γης βρίσκονται πολλοί χαμένοι πολιτισμοί, στην έρημο Σι Βόνγκ, την πιο μεγάλη έρημο του κόσμου. Στο Βασίλειο της Γης βρίσκεται η βιβλιοθήκη Ουάν-Σι-Tόνγκ, όπου ο Σόκκα ανακαλύπτει την ημερομηνία της επόμενης εκλείψεως, καθώς και ότι οι φωτοδαμαστές χάσουν έτσι τη δύναμη τους κατά τη διάρκεια της. Επίσης από το γνωστό ως πέρασμα του φιδιού, το οποίο παίρνει το όνομα του χάρη στο σχήμα του και στο τέρας που κατοικεί εκεί, τα παιδιά θα φτάσουν στη Μπά-Σινγκ-Σέ.
Έθνος της Φωτιάς
Η φυλή, η οποία άρχισε τον πόλεμο 100 χρόνια πριν την αρχή της ιστορίας. Κατέστρεψε τους Νομάδες του Αέρα, καθώς ο στρατός ήξερε πώς ο επόμενος Άβαταρ θα κατάγεται από εκεί, και παρά τις προσπάθειες τους, ο Άανγκ παραμένει ζωντανός.
Η πρώτη φορά που ο Άανγκ και οι φίλοι του περνούν από το Έθνος της Φωτιάς (αγγ. Fire Nation) είναι για να επισκεφτούν τον Ναό του Άβαταρ Ρόκου, ο οποίος βρίσκεται στο ομώνυμο νησί. Εκεί ο Άανγκ μαθαίνει πώς αν θέλει να σώσει τον κόσμο πρέπει να νικήσει τον Άρχοντα της Φωτιάς, Οζάι πριν τον ερχομό του κομήτη του Σόζιν, καθώς ο κομήτης θα δώσει απίστευτη ενέργεια στους φωτοδαμαστές και θα τους βοηθήσει να τελειώσουν τον πόλεμο υπέρ τους. Ο Ρόκου τον ενημερώνει πως ο κομήτης του Σόζιν θα έδινε τόση δύναμη στους φωτοδαμαστές, που ούτε ο Άβαταρ δε θε μπορούσε να τους νικήσει. Μετά, ο Ρόκου και ο Άανγκ καταστρέφουν τον ναό. Σημαντικό μέρος αποτελεί και η πρωτεύουσα, όπου κατά τη διάρκεια της εκλείψεως, διεξάγεται η εισβολή, η οποία τελειώνει χωρίς επιτυχία. Επίσης γνωστό μέρος είναι το Νησί ονόματι Έμπερ Άιλαντς (Ember Islands) (ελλ. Νησιά των Χοβόλων), όπου βρίσκεται το εξωχικό της αυτοκρατορικής οικογένειας, και όπου ο Άανγκ και οι φίλοι του θα ετοιμάζονται για την αναμέτρηση με τον Άρχοντα της Φωτιάς κατά τον ερχομό του κομήτη.
Νομάδες του Αέρα
Οι Νομάδες του Ανέμου (αγγ. Air Nomads) είναι μία από τους 4 βασικούς λαούς - φυλές του κόσμου του Άβαταρ, η τελευταία στη σειρά αναφοράς τους. Οι Νομάδες του Αέρα δεν διεκδικούν εδάφη ούτε έχουν τακτικό στρατό αλλά κατοικούσαν πρίν την εξολόθρευσή τους σε 4 σπουδαίους ναούς:
Άβαταρ Άανγκ
Ο κύριος πρωταγωνιστής της ιστορίας και η τωρινή ενσωμάτωση του Άβαταρ. Στα 12 του (100 χρόνια πριν την αρχή της ιστορίας), ο Άανγκ (αγγ. Aang) μαθαίνει πώς είναι ο Άβαταρ, για αυτό και μαζί με τον ιπτάμενο του βίσονα, Άππα, εξαφανίζεται. Μένει σε ένα παγόβουνο για 100 χρόνια, μέχρι να τον βρουν ο Σόκκα και η Κατάρα. Μαζί με τον Σόκκα και την Κατάρα, μετά με την Τοφ, ενώ αργότερα και με τον Ζούκο θα περάσει πολλές περιπέτειες μέχρι να νικήσει τον Άρχοντα της Φωτιάς, Οζάι στην τελική αναμέτρηση. Στην αυθεντική αγγλική εκδοχή της σειράς, τον Άανγκ υποδύεται ο Ζακ Τάιλερ Άισεν, ενώ στην ελληνική της μεταγλώττιση, η Σοφία Καψαμπέλη.
Ηθοποιοί
Στο πρώτο επεισόδιο της σειράς με την ελληνική μεταγλώττιση, χρησιμοποιείται η λέξη «διαφέντεμα» ως μετάφραση της λέξης «bending», σε αντίθεση με τα υπόλοιπα επεισόδια, όπου χρησιμοποιείται η λέξη «δάμασμα». Επίσης, το όνομα Κατάρα έχει αλλάξει σε Ταμάρα, λόγω της αρνητικής σημασίας που φέρει.
Υποδοχή
Όταν η σειρά έκανε το ντεμπούτο της, είχε λάβει τον τίτλο της καλύτερης σειράς κινουμένων σχεδίων στα τσαρτς, καθώς το κάθε επεισόδιο συγκέντρωνε 3,1 εκατομμύρια τηλεθεατές. Το ειδικό επεισόδιο The Secret of the Fire Nation, το οποίο προβλήθηκε στις 15 Σεπτεμβρίου 2006, μετά τα επεισόδια του 2ου κύκλου, The Serpent's Pass και The Drill, συγκέντρωσε 5.1 εκατομμύρια τηλεθεατές. Σύμφωνα με την Nielsen Media Research, το ειδικό επεισόδιο ήταν το καλύτερο επεισόδιο, το οποίο έδειξε η τηλεόραση εκείνη την εβδομάδα. Το 2007, το Άβαταρ: Ο Τελευταίος Ανεμοδαμαστής, έχοντας προβληθεί σε περισσότερες από 105 χώρες, έγινε μία από τις καλύτερες σειρές της Nickelodeon. Η σειρά έλαβε την πρώτη θέση στα τσαρτς του τηλεοπτικού καναλιού Nickelodeon στη Γερμανία, στην Ινδονησία, στη Μαλαισία, στο Βέλγιο και στην Κολομβία.
Τα τελευταία επεισόδια της σειράς, Ο Κομήτης του Σόζιν: Η Τελική Αναμέτρηση, έλαβε τις πρώτες θέσεις στα τσαρτς. Η πρεμιέρα των επεισοδίων έγινε στις 19 Ιουλίου 2008, και συγκέντρωσε 5.6 εκατομμύρια τηλεθεατές, 95% περισσότερους τηλεθεατές από όσους συγκέντρωσε το Nickelodeon μέχρι τα μέσα του μήνα. Κατά τη διάρκεια της εβδομάδας 14-21 Ιουλίου, τα επεισόδια έλαβαν την πρώτη θέση στην κατηγορία τηλεθέασης κάτω των 14. Ο Κομήτης του Σόζιν είχε εμφανιστεί στην κορυφή των τσαρτ της iTunes εκείνη την εβδομάδα. Στην ιστορία του Κομήτη του Σόζιν βασίζεται το παιχνίδι «Rise of the Phoenix King», το οποίο δημιούργησε το Nick.com, και σε 3 μέρες το είχαν παίξει πάνω από 815.000 φορές.
Βιντεοπαιχνίδια
Μία τριλογία βιντεοπαιχνιδιών βασίζεται στη σειρά Άβαταρ: Ο Τελευταίος Μαχητής του Ανέμου:
Ακόμα ένα παιχνίδι βασισμένο στη σειρά είναι το Avatar: Legends of the Arena, το οποίο κυκλοφόρησε στις 25 Σεπτεμβρίου του 2008, από το Nickelodeon.
Ταινίες
Η ταινία The Last Airbender βασίζεται στη σειρά Άβαταρ: Ο Τελευταίος Ανεμοδαμαστής. Κυκλοφόρησε στις 1 Ιουλίου 2010 και βασίζεται στον πρώτο κύκλο της σειράς.
Ο Θρύλος της Κόρρα
Ο Θρύλος της Κόρρα (αγγ. Legend of Korra) είναι τηλεοπτική σειρά κινουμένων σχεδίων που προβλήθηκε για πρώτη φορά το 2011 στο Nickelodeon, και υπηρετεί ως spin-off του Άβαταρ. Η περίοδος προβολής του Θρύλου της Κόρρα ανακοινώθηκε στο φεστιβάλ Comic-Con του Σαν Ντιέγκο, στις 22 Ιουλίου 2010. Δημιουργοί της είναι ο Μάικλ Ντάντε ΝτιΜάρτινο και ο Μπράιαν Κονιέτζκο, οι οποίοι είναι επίσης οι δημιουργοί του Άβαταρ. Ο Θρύλος της Κόρρα τοποθετείται στον ίδιο σύμπαν με το Άβαταρ, 70 χρόνια μετά την τελική αναμέτρηση κατά τον ερχομό του κομήτη του Σόζιν.
Κύρια πρωταγωνίστρια της σειράς είναι η Κόρρα, ένα νεαρό κορίτσι και η τωρινή ενσάρκωση του Άβαταρ. Σε αντίθεση με το Άβαταρ, η ιστορία του Θρύλου της Κόρρα διεξάγεται σε μία τοποθεσία, την Δημοκρατική Πόλη (αγγ. Republic City). Στον πρώτο κύκλο, η Κόρρα μαθαίνει να δαμάζει τον άνεμο από το δάσκαλο Τένζιν, γιο του Άβαταρ Άανγκ και της Ταμάρα, και θα καταστείλει μια επανάσταση κατά του δαμάσματος που διεξάγεται στην πόλη.
Βιβλία
Στις 2 Ιουνίου του 2010, η Dark Horse Comics κυκλοφόρησε το βιβλίο Avatar: The Last Airbender — The Art of the Animated Series, το οποίο περιλαμβάνει 184 σελίδες.
Εξωτερικοί σύνδεσμοι
Κατηγορία:Τηλεοπτικές σειρές κινουμένων σχεδίων Κατηγορία:Αβατάρ: Ο Τελευταίος Μαχητής του Ανέμου Κατηγορία:Αμερικανικές τηλεοπτικές σειρές Κατηγορία:Σειρές του Nickelodeon Κατηγορία:Αμερικανικές τηλεοπτικές σειρές κινουμένων σχεδίων Κατηγορία:Θεοκτονία στην μυθοπλασία Κατηγορία:Τηλεοπτικά προγράμματα που έγιναν κόμικς Κατηγορία:Τηλεοπτικές σειρές φαντασίας κινουμένων σχεδίων
Αντισύλληψη
Η αντισύλληψη, γνωστός επίσης και ως έλεγχος των γεννήσεων, αναφέρεται σε μεθόδους ή συσκευές που χρησιμοποιούνται για την πρόληψη της εγκυμοσύνης. Ο προγραμματισμός, η χορήγηση και η χρήση αντισύλληψης ονομάζονται οικογενειακός προγραμματισμός του σεξ. Το ασφαλές σεξ, όπως η χρήση του προφυλακτικού για άντρες και του γυναικείου προφυλακτικού, μπορεί επίσης να αποτρέψει τη διάδοση των σεξουαλικά μεταδιδόμενων νοσημάτων. Mέθοδοι αντισύλληψης χρησιμοποιούνται από την αρχαιότητα, όμως, αποτελεσματικές και ασφαλείς μέθοδοι έγιναν διαθέσιμες μόνο κατά τον 20ο αιώνα. Κάποιοι πολιτισμοί περιορίζουν σκόπιμα την πρόσβαση στην αντισύλληψη, καθώς τη θεωρούν ηθικά και πολιτικά ανεπιθύμητη.
Οι πιο αποτελεσματικές μέθοδοι αντισύλληψης είναι η στείρωση με βασεκτομή στους άντρες και η απολίνωση των σαλπίγγων στις γυναίκες, τα ενδομήτρια σπειράματα (IUDs) και τα αντισυλληπτικά εμφυτεύματα. Ακολουθούνται από τα ορμονικά αντισυλληπτικά τα οποία περιλαμβάνουν από του στόματος χορηγούμενα χάπια, τα έμπλαστρα, τον κολπικό δακτύλιο, και τις ενέσεις. Λιγότερο αποτελεσματικές μέθοδοι περιλαμβάνουν φραγμούς, όπως προφυλακτικά, διαφράγματα και αντισυλληπτικούς σπόγγους, και μεθόδους κατανόησης του έμμηνου κύκλου. Οι πλέον αναποτελεσματικές μέθοδοι περιλαμβάνουν τα σπερματοκτόνα και τη διακεκομμένη συνουσία με απόσυρση του πέους πριν από την εκσπερμάτιση. Η στείρωση, αν και ιδιαίτερα αποτελεσματική, συνήθως δεν είναι αναστρέψιμη. Όλες οι άλλες μέθοδοι είναι αναστρέψιμες σχεδόν αμέσως μετά τη διακοπή τους. Η επείγουσα αντισύλληψη μπορεί να αποτρέψει μια εγκυμοσύνη μέσα σε λίγες μέρες από τη συνουσία. Κάποιοι θεωρούν τη σεξουαλική αποχή αντισύλληψη, όμως η σεξουαλική αγωγή με βάση την αποχή μπορεί να αυξήσει τις εγκυμοσύνες στους εφήβους, αν δεν συνδυαστεί με αντισυλληπτική σεξουαλική αγωγή.
Στις αναπτυσσόμενες χώρες, περίπου 222 εκατομμύρια γυναίκες που επιθυμούν να αποφύγουν μια εγκυμοσύνη δεν χρησιμοποιούν κάποια σύγχρονη αντισυλληπτική μέθοδο. Η χρήση αντισύλληψης στις αναπτυσσόμενες χώρες έχει μειώσει τον αριθμό των μητρικών θανάτων κατά 40% (περίπου 270.000 θάνατοι αποτράπηκαν μέσα στο 2008) και θα μπορούσε να αποτραπεί ένα 70%, αν ήταν εφικτό να ικανοποιηθεί πλήρως η ζήτηση για αντισύλληψη. Επιμηκύνοντας το διάστημα ανάμεσα σε δύο εγκυμοσύνες, η αντισύλληψη μπορεί να βελτιώσει την έκβαση του τοκετού στις ενήλικες γυναίκες και την επιβίωση των παιδιών τους. Στον αναπτυσσόμενο κόσμο, τα εισοδήματα των γυναικών, η περιουσία, το βάρος, και η εκπαίδευση και υγεία των παιδιών τους βελτιώνονται με τη δυνατότητα μεγαλύτερης πρόσβασης σε αντισύλληψη Η αντισύλληψη αυξάνει την οικονομική ανάπτυξη λόγω του μικρότερου αριθμού εξαρτώμενων τέκνων, της συμμετοχής περισσότερων γυναικών στο εργατικό δυναμικό, και της μικρότερης κατανάλωσης περιορισμένων πόρων.
Μέθοδοι
Οι μέθοδοι αντισύλληψης περιλαμβάνουν τις μεθόδους φραγμού, ορμονική αντισύλληψη, ενδομήτρια σπειράματα, στείρωση, και συμπεριφορικές μεθόδους. Χρησιμοποιούνται πριν ή κατά τη διάρκεια της συνουσίας ενώ η επείγουσα αντισύλληψη είναι αποτελεσματική για λίγες μέρες μετά τη συνουσία. Η αποτελεσματικότητα εκφράζεται γενικώς ως εκατοστιαίο ποσοστό των γυναικών που μένουν έγκυες μέσα στον πρώτο χρόνο χρήσης μιας δεδομένης μεθόδου και μερικές φορές, ως ποσοστό αποτυχίας της ισόβιας χορήγησης ανάμεσα σε μεθόδους με υψηλή αποτελεσματικότητα, όπως η απολίνωση των σαλπίγγων.
Οι πιο αποτελεσματικές μέθοδοι είναι οι μέθοδοι αντισύλληψης μακράς δράσης που δεν απαιτούν συνεχείς ιατρικές επισκέψεις. Η χειρουργική στείρωση, οι εμφυτεύσιμες ορμόνες και οι ενδομήτριες συσκευές παρουσιάζουν ποσοστό αποτυχίας κατά το πρώτο έτος μικρότερο του 1. Τα ορμονικά αντισυλληπτικά χάπια, τα έμπλαστρα (patch) ή οι κολπικοί δακτύλιοι, καθώς και η αμηνόρροια της γαλουχίας (μέθοδος LAM), εφόσον τηρηθούν πιστά, μπορούν επίσης να έχουν κατά το πρώτο έτος (ή για την μέθοδο LAM, κατά το πρώτο εξάμηνο) ποσοστό αποτυχίας μικρότερο του 1%. Με τυπική χρήση, τα ποσοστά αποτυχίας πρώτου έτους είναι πολύ υψηλά και κινούνται στο εύρος του 3-9%, λόγω εσφαλμένης χρήσης. Άλλες μέθοδοι όπως η ευαισθητοποίηση σε θέματα γονιμότητας, το προφυλακτικό, το διάφραγμα και τα σπερμοκτόνα παρουσιάζουν υψηλότερα ποσοστά αποτυχίας πρώτου έτους, ακόμα και με άψογη χρήση.
Ενώ όλες οι μέθοδοι αντισύλληψης μπορεί να έχουν κάποιες πιθανές αρνητικές επιπτώσεις, η επικινδυνότητα είναι μικρότερη από εκείνη μιας εγκυμοσύνης. Μετά από διακοπή ή αφαίρεση διαφόρων μεθόδων αντισύλληψης, όπως από του στόματος χορηγούμενα αντισυλληπτικά, ενδομήτριες συσκευές (IUD), εμφυτεύματα και ενέσεις, το ποσοστό εγκυμοσύνης κατά το επόμενο έτος είναι το ίδιο με εκείνο των περιπτώσεων που δεν χρησιμοποιήθηκε καμία μέθοδος αντισύλληψης.
Σε γυναίκες με συγκεκριμένα προβλήματα υγείας, μπορεί να απαιτείται επιπλέον έρευνα για ορισμένες μορφές αντισυλληπτικών. Για γυναίκες που είναι κατά τα άλλα υγιείς, πολλές μέθοδοι αντισύλληψης, όπως τα αντισυλληπτικά χάπια, οι ενέσιμες ή εμφυτεύσιμες μέθοδοι και τα προφυλακτικά δεν προϋποθέτουν την διενέργεια ιατρικής εξέτασης. Ειδικότερα δε, η γυναικολογική εξέταση, η εξέταση μαστού ή η εξέταση αίματος πριν από την έναρξη λήψης αντισυλληπτικών χαπιών δεν φαίνεται να επηρεάζουν τα αποτελέσματα και, ως εκ τούτου, δεν θεωρούνται απαραίτητες. Ο Παγκόσμιος Οργανισμός Υγείας δημοσίευσε το 2009 μια λεπτομερή λίστα ιατρικών κριτηρίων επιλεξιμότητας για όλους τους τύπους αντισυλληπτικών.
Ορμονικά αντισυλληπτικά
Η δράση των ορμονικών αντισυλληπτικών αναστέλλει την ωορρηξία και τη γονιμοποίηση. Διατίθενται σε διάφορες μορφές όπως χάπια, ορμονικά εμφυτεύματα κάτω από το δέρμα, ενέσεις, αντισυλληπτικά έμπλαστρα, IUD και κολπικοί δακτύλιοι. Προς το παρόν είναι διαθέσιμα μόνο για γυναίκες. Τα από του στόματος χορηγούμενα αντισυλληπτικά κυκλοφορούν σε δύο τύπους, το από του στόματος χορηγούμενο αντισυλληπτικό χάπι συνδυασμένου τύπου και το χάπι που περιέχει μόνο προγεστερόνη. Η λήψη τους κατά τη διάρκεια της εγκυμοσύνης δεν αυξάνει τον κίνδυνο για αποβολή, ούτε προκαλεί γενετικές ανωμαλίες.
Τα από του στόματος χορηγούμενα αντισυλληπτικά συνδυασμένου τύπου συνδέονται με ελαφρώς αυξημένο κίνδυνο φλεβικής και αρτηριακής θρόμβωσης• ωστόσο, ο κίνδυνος είναι μικρότερος από τον κίνδυνο μιας εγκυμοσύνης. Λόγω αυτού του κινδύνου, δεν συνιστώνται σε γυναίκες άνω των 35 ετών που εξακολουθούν να καπνίζουν. Οι επιπτώσεις στη σεξουαλική επιθυμία είναι ποικίλες, με αύξηση ή μείωση της επιθυμίας, αλλά και χωρίς καθόλου επιπτώσεις στις περισσότερες περιπτώσεις. Τα από του στόματος χορηγούμενα αντισυλληπτικά συνδυασμένου τύπου μειώνουν τον κίνδυνο καρκίνου των ωοθηκών και καρκίνου του ενδομητρίου, ενώ ούτε αυξάνουν ούτε μειώνουν τον κίνδυνο καρκίνου του μαστού. Συχνά μειώνουν την έμμηνο ρύση και τους επώδυνους πόνους περιόδου στη διάρκεια της έμμηνου ρύσης. Οι χαμηλότερες δόσεις οιστρογόνων που περιέχει ο κολπικός δακτύλιος μπορεί να μειώσουν τον κίνδυνο ευαισθησίας του μαστού, ναυτίας και κεφαλαλγίας που συνδέονται με προϊόντα που περιέχουν μεγαλύτερες δόσεις οιστρογόνων.
Τα χάπια που περιέχουν μόνο προγεστίνη, οι ενέσεις και οι ενδομήτριες συσκευές δεν συνδέονται με αυξημένο κίνδυνο θρόμβωσης του αίματος και μπορούν να χρησιμοποιούνται από γυναίκες με ιστορικό φλεβικής θρόμβωσης. Σε άτομα με ιστορικό αρτηριακής θρόμβωσης, πρέπει να χρησιμοποιείται μη ορμονική μέθοδος αντισύλληψης ή μέθοδος που περιλαμβάνει μόνο προγεστίνη, διαφορετική από τα ενέσιμα έκδοχα. Τα χάπια που περιέχουν μόνο προγεστίνη μπορεί να βελτιώσουν τα συμπτώματα της εμμηνορρυσίας και μπορεί να χρησιμοποιούνται από θηλάζουσες γυναίκες, διότι δεν επηρεάζουν την γαλουχία.Οι μέθοδοι που περιλαμβάνουν μόνο προγεστίνη μπορεί να προκαλέσουν ακανόνιστη αιμορραγία, ενώ κάποιες χρήστριες έχουν αναφέρει διακοπή περιόδου. Οι προγεστίνες, η δροσπιρενόνη και η δεσογεστρέλη ελαχιστοποιούν τις παρενέργεις των ανδρογόνων αλλά αυξάνουν τον κίνυνο θρόμβωσης του αίματος, γι' αυτό και δεν αποτελούν την πλέον ενδεδειγμένη αγωγή. Οι γνώμες διίστανται σχετικά με το τυπικό ποσοστό αποτυχίας πρώτου έτους της ενέσιμης προγεστίνης, Depo-Provera, με τους αριθμούς να δείχνουν ποσοστό μικρότερο από 1% έως και 6%.
Αντισυλληπτικά φραγμού
Τα αντισυλληπτικά φραγμού είναι συσκευές που έχουν σκοπό να αποτρέψουν μια εγκυμοσύνη εμποδίζοντας με φυσικό τρόπο την είσοδο του σπέρματος στη μήτρα. Σε αυτά περιλαμβάνονται το ανδρικό προφυλακτικό, το γυναικείο προφυλακτικό, το τραχηλικό κάλυμμα, το διάφραγμα, και το αντισυλληπτικό σφουγγάρι εμποτισμένο με σπερματοκτόνο.
Παγκοσμίως, τα προφυλακτικά αποτελούν την πιο κοινή μέθοδος αντισύλληψης. Το ανδρικό προφυλακτικό είναι μια λεπτή ελαστική μεμβράνη που εφαρμόζεται στο πέος που βρίσκεται σε στύση και συγκρατεί το σπέρμα πριν και μετά την εκσπερμάτωση. Για μεγαλύτερη ασφάλεια κάποιοι τύποι προφυλακτικών έχουν επαλειφθεί με σπερματοκτόνες ουσίες. Τα σύγχρονα προφυλακτικά κατασκευάζονται συνήθως από λάτεξ, κάποια όμως φτιάχνονται και από άλλα υλικά, όπως πολυουρεθάνη ή έντερα αρνιού. Υπάρχει και το γυναικείο προφυλακτικό που τις περισσότερες φορές είναι φτιαγμένο από νιτρίλιο, λατέξ ή πολυουρεθάνη. Τα ανδρικά προφυλακτικά έχουν το πλεονέκτημα ότι είναι φθηνά, εύκολα στη χρήση και έχουν ελάχιστες παρενέργειες. Στην Ιαπωνία περίπου το 80% των ζευγαριών που χρησιμοποιούν αντισύλληψη κάνουν χρήση προφυλακτικών, ενώ στη Γερμανία ο αριθμός αυτός είναι περίπου 25% και στις ΗΠΑ είναι 18%.
Τα ανδρικά προφυλακτικά και το διάφραγμα με σπερματοκτόνο έχουν παρόμοια ποσοστά αποτυχίας τυπικής χρήσης πρώτου έτους, τα οποία ανέρχονται σε 15% και 16% αντίστοιχα. Με άριστη χρήση, τα προφυλακτικά είναι πιο αποτελεσματικά, με ποσοστό αποτυχίας πρώτου έτους 2%, έναντι του διαφράγματος, με ποσοστό αποτυχίας πρώτου έτους 6%. Τα προφυλακτικά έχουν ως πρόσθετο πλεονέκτημα ότι βοηθούν στην πρόληψη της εξάπλωσης ορισμένων σεξουαλικώς μεταδιδομένων λοιμώξεων, όπως το HIV/AIDS.
Το αντισυλληπτικό σφουγγάρι είναι ένας συνδυασμός αντισυλληπτικού φραγμού και σπερματοκτόνου. Όπως και το διάφραγμα, εισάγεται στον κόλπο πριν από τη σεξουαλική επαφή, ενώ πρέπει να τοποθετείται πάνω από τον τράχηλο για να είναι αποτελεσματικό. Τα τυπικά ποσοστά αποτυχίας κατά τη διάρκεια του πρώτου έτους εξαρτώνται από το κατά πόσον ή όχι μια γυναίκα έχει ήδη γεννήσει, και ανέρχονται σε 24% για γυναίκες που έχουν γεννήσει και σε 12% για αυτές που δεν έχουν γεννήσει. Το σφουγγάρι μπορεί να εισαχθεί έως και 24 ώρες πριν από τη σεξουαλική επαφή και πρέπει να παραμείνει στη θέση του για τουλάχιστον έξι ώρες μετά. Έχουν αναφερθεί αλλεργικές αντιδράσεις και πιο σοβαρές ανεπιθύμητες ενέργειες, όπως σύνδρομο τοξικού σοκ.
Ενδομήτριες συσκευές
Η σύγχρονες ενδομήτριες συσκευές (ΕΜΣ) είναι συνήθως μικρές συσκευές σε σχήμα T που εισάγονται στη μήτρα και περιέχουν χαλκό ή λεβονοργεστρέλη. Πρόκειται για μια μορφή αντισύλληψης μακράς δράσης. Για το σπιράλ χαλκού, το ποσοστό αποτυχίας πρώτου έτους είναι περίπου 0,8%, ενώ για το σπιράλ λεβονοργεστρέλης το αντίστοιχο ποσοστό είναι 0,2%. Αυτά, μαζί με τα εμφυτεύματα, έχουν ως αποτέλεσμα μεγαλύτερη ικανοποίηση από τις χρήστριες, σε σχέση με άλλες μορφές αντισύλληψης.
Υπάρχουν αποδεικτικά στοιχεία που τεκμηριώνουν την αποτελεσματικότητα και ασφάλεια σε έφηβες και σε γυναίκες που δεν έχουν γεννήσει. Οι ενδομήτριες συσκευές δεν επηρεάζουν τον θηλασμό και μπορούν να τοποθετηθούν αμέσως μετά από τον τοκετό. Μπορούν επίσης να χρησιμοποιηθούν αμέσως μετά από μια άμβλωση. Μετά την αφαίρεσή τους, ακόμα και εάν έχει προηγηθεί μακροχρόνια χρήση, η γονιμότητα επανέρχεται αμέσως στα κανονικά της επίπεδα. Ενώ τα σπιράλ χαλκού μπορεί να προκαλέσουν αύξηση της έμμηνης ρύσης και να έχουν ως αποτέλεσμα πιο οδυνηρούς πόνους περιόδου, τα ορμονικά ΕΜΣ μπορεί να προκαλέσουν μείωση της έμμηνου ρύσης ή και πλήρη διακοπή της. Ανάμεσα στις άλλες πιθανές επιπλοκές είναι η πρόπτωση μήτρας (2–5%) και σπάνια, η διάτρηση μήτρας (σε ποσοστό μικρότερο του 0,7%). Οι πόνοι περιόδου μπορούν να αντιμετωπιστούν με μη στεροειδή αντιφλεγμονώδη φάρμακα NSAIDs
Από το 2007, oι ΕΜΣ αποτελούν την πιο ευρέως χρησιμοποιούμενη μορφή αντισύλληψης, με περισσότερες από 180 εκατομμύρια χρήστριες σε όλο τον κόσμο. Ένα προηγούμενο μοντέλο ενδομήτριας συσκευής (η ασπίδα Dalkon) συσχετίστηκε με αυξημένο κίνδυνο φλεγμονώδους νόσου της πυέλου• ωστόσο, στα μοντέλα που κυκλοφορούν τώρα η επικινδυνότητα δεν αλλάζει, όσον αφορά τα άτομα που κατά τον χρόνο εισαγωγής δεν έχουν προσβληθεί από σεξουαλικά μεταδιδόμενες λοιμώξεις.
Στείρωση
Η χειρουργική Στείρωση υπάρχει στη μορφή της σαλπιγγικής απολίνωσης για τις γυναίκες και της βασεκτομής για τους άντρες. Δεν υπάρχουν κάποιες σημαντικές μακροχρόνιες παρενέργειες και η σαλπιγγική απολίνωση μειώνει τον κίνδυνο του καρκίνου των ωοθηκών. Οι βραχυπρόθεσμες επιπλοκές είναι είκοσι φορές λιγότερο πιθανό να εμφανιστούν από τη βασεκτομή παρά από την σαλπιγγική απολίνωση. Μετά από μία βασεκτομή πιθανώς να εμφανιστεί πρήξιμο και πόνος στο όσχεο που συνήθως υποχωρεί σε μια εβδομάδα ή δύο. Με τη σαλπιγγική απολίνωση σοβαρές επιπλοκές εμφανίζονται σε 1 έως 2 τοις εκατό των διαδικασιών που συνήθως οφείλονται στην αναισθησία. Καμία από τις μεθόδους δεν προσφέρει προστασία από τα σεξουαλικώς μεταδιδόμενα νοσήματα.
Μερικές γυναίκες μετανιώνουν για την απόφασή τους: περίπου 5% άνω των 30 ετών και περίπου 20% κάτω των 30 ετών. Οι άντρες είναι λιγότερο πιθανό να μετανιώσουν για τη στείρωση (<5%), με νεότερη ηλικία, που έχουν μικρά παιδιά ή καθόλου παιδιά και έναν ασταθή γάμο ο κίνδυνος αυξάνεται. Σε μια έρευνα με ανθρώπους που είχαν παιδιά, το 9% δήλωσε ότι δεν θα είχε κάνει τα παιδιά, αν ήταν σε θέση να το κάνουν ξανά.
Συμπεριφορά
Οι συμπεριφορικές μέθοδοι περιλαμβάνουν ρύθμιση του χρονισμού ή τη μέθοδο επαφής για την πρόληψη της εισαγωγής σπέρματος στο γυναικείο αναπαραγωγικό σύστημα, είτε συνολικά είτε όταν ένα ωάριο μπορεί να είναι παρόν. Αν χρησιμοποιηθεί πλήρως κατά το πρώτο έτος το ποσοστό αποτυχίας ίσως να είναι περίπου 3,4%, ωστόσο, αν χρησιμοποιηθεί εσφαλμένα τα ποσοστά αποτυχίας του πρώτου έτους μπορεί να προσεγγίσουν το 85%.
Ευαισθητοποίηση σχετικά με τη γονιμότητα
Η μέθοδος ευαισθητοποίησης σχετικά με τη γονιμότητα περιλαμβάνει τον καθορισμό των πιο γόνιμων ημερών του εμμηνορροϊκού κύκλου και την αποφυγή της σεξουαλικής επαφής χωρίς προφυλάξεις. Οι τεχνικές για τον προσδιορισμό της γονιμότητας περιλαμβάνουν την παρακολούθηση της βασικής θερμοκρασίας σώματος, εκκρίσεων του τραχήλου της μήτρας, ή την ημέρα του κύκλου. Έχουν παραδοσιακά ποσοστά αποτυχίας κατά το πρώτο έτος που κυμαίνονται μεταξύ 12% και 25%. Τα ποσοστά αποτυχίας της πλήρους χρήσης κατά το πρώτο έτος εξαρτώνται από το σύστημα που χρησιμοποιείται και είναι συνήθως 1 έως 9%. Τα στοιχεία στα οποία βασίζονται αυτές οι εκτιμήσεις είναι όμως ελάχιστα, καθώς η πλειοψηφία των ανθρώπων στις δοκιμές σταματούνε νωρίς τη χρήση τους. Σε παγκόσμιο επίπεδο χρησιμοποιούνται από περίπου 3,6% των ζευγαριών.
Αν με βάση τόσο τη βασική θερμοκρασία του σώματος και μιας άλλης κύριας ένδειξης, η μέθοδος αυτή αναφέρεται ως συνδυασμένη μέθοδος. Τα ποσοστά της απρογραμμάτιστης εγκυμοσύνης έχουν αναφερθεί μεταξύ 1% και 20% για τους τυπικούς χρήστες της συνδυασμένης μεθόδου.
Αποτράβηγμα
Υπάρχουν λίγα στοιχεία όσον αφορά το περιεχόμενο σπέρματος του προεκσπερματικού υγρού. Ενώ κάποιες πρώιμες έρευνες δεν βρίσκουν σπέρμα, μία μελέτη διαπίστωσε την παρουσία σπέρματος σε 10 από τους 27 εθελοντές. Η μέθοδος αποτραβήγματος χρησιμοποιείται ως έλεγχος ων γεννήσεων από περίπου το 3% των ζευγαριών.
Αποχή
Η σεξουαλική διαπαιδαγώγηση για την αποχή δεν μειώνει την εγκυμοσύνη στην εφηβεία. Τα ποσοστά εγκυμοσύνης των εφήβων είναι υψηλότερα στις μαθήτριες δεδομένης της εκπαίδευσης μόνο για την αποχή, σε σύγκριση με την ολοκληρωμένη σεξουαλική διαπαιδαγώγηση. Ορισμένες αρχές συστήνουν ότι εκείνοι που χρησιμοποιούν την αποχή ως κύρια μέθοδο πρέπει να έχουν διαθέσιμη μία εφεδρική μέθοδο (όπως προφυλακτικά ή χάπια επείγουσας αντισύλληψης). Το μη διεισδυτικό σεξ χωρίς κολπικό σεξ και το στοματικό σεξ χωρίς κολπικό συχνά θεωρείται έλεγχος των γεννήσεων. Ενώ γενικά αποφεύγεται η εγκυμοσύνη, η εγκυμοσύνη μπορεί ακόμα να συμβεί με περιτονικό σεξ και άλλες μορφές σεξ του πέους κοντά στον κόλπο (τρίψιμο των γεννητικών οργάνων και έξοδος τους πέους από την πρωκτική διείσδυση) όπου το σπέρμα μπορεί να αποτεθεί κοντά στην είσοδο του κόλπου και μπορεί να ταξιδέψει κατά μήκος των λιπαντικών υγρών του κόλπου.
Θηλασμός
Η μέθοδος αμηνόρροιας κατά τον θηλασμό αφορά τη χρήση της φυσικής γυναικείας στειρότητας μετά τον τοκετό που συμβαίνει μετά τον τοκετό και μπορεί να παραταθεί με τον θηλασμό. Αυτό συνήθως απαιτεί την απουσία περιόδου, τον αποκλειστικό θηλασμό του μωρού και του βρέφους κάτω των έξι μηνών. Ο Παγκόσμιος Οργανισμός Υγείας δηλώνει ότι αν ο θηλασμός αποτελεί την μοναδική πηγή διατροφής του βρέφους, τα ποσοστά αποτυχίας είναι 2% κατά τους έξι μήνες που ακολουθούν μετά τον τοκετό. Οι δοκιμές διαπίστωσαν ποσοστά αποτυχίας μεταξύ 0% και 7.5%. Τα ποσοστά αποτυχίας αυξήθηκαν σε 4-7% κατά το τελευταίο έτος και 13% σε δύο χρόνια. Η διατροφή με μπιμπερό, η εξαγωγή γάλακτος με αντλία αντί για θηλασμό, η χρήση πιπίλας, και οι διατροφή με στερεά τροφή, όλα αυξάνουν τα ποσοστά αποτυχίας. Σε όσες θηλάζουν αποκλειστικά, περίπου το 10% αρχίζει να έχει έμμηνο ρύση πριν από τρεις μήνες και το 20% πριν από έξι μήνες. Σε όσες δεν θηλάζουν, η γονιμότητα μπορεί να επιστρέψει τέσσερις εβδομάδες μετά τον τοκετό.
Έκτακτη ανάγκη
Οι μέθοδοι για την Επείγουσα αντισύλληψη είναι φάρμακα (χάπια της επόμενης μέρας) ή συσκευές που χρησιμοποιούνται μετά την σεξουαλική διείσδυση χωρίς προστασία με την ελπίδα αποτροπής της εγκυμοσύνης. Λειτουργούν κυρίως για την παρεμπόδιση της ωορρηξίας ή της γονιμοποίησης. Υπάρχει ένας αριθμός διαφορετικών επιλογών, συμπεριλαμβανομένων χάπια ελέγχου γέννησης υψηλής δοσολογίας, levonorgestrel, μιφεπριστόνη, ulipristal και IUDs. Τα χάπια λεβονοργεστρέλης μειώνουν την πιθανότητα εγκυμοσύνης κατά 70% (ποσοστά εγκυμοσύνης 2.2%) όταν χρησιμοποιούνται μέσα σε 3 ημέρες μετά το σεξ χωρίς προστασία ή το ελάττωμα προφυλακτικού. Το Ulipristal μειώνει την πιθανότητα εγκυμοσύνης περίπου κατά 85% (ποσοστά εγκυμοσύνης 1.4%) μέχρι και 5 ημέρες και μπορεί να είναι λίγο περισσότερο αποτελεσματικό από την λεβονοργεστρέλη. Η μιφεπριστόνη είναι επίσης περισσότερο αποτελεσματική από την λεβονοργεστρέλη ενώ τα ενδομήτρια σπειρώματα χαλκού είναι η πιο αποτελεσματική μέθοδος. Τα σπειρώματα IUDs μπορούν να εισχωρήσουν μέχρι και 5 ημέρες μετά την διείσδυση και να προφυλάξουν κατά το 99% των εγκυμοσύνων (ποσοστά εγκυμοσύνης 0.1 μέχρι 0.2%). Αυτό τα καθιστά την πιο αποτελεσματική μορφή επείγουσα αντισύλληψη.
Η χορήγηση των χαπιών της επόμενης μέρας σε γυναίκες εκ των προτέρων δεν επηρεάζει τα ποσοστά των σεξουαλικά μεταδιδόμενων λοιμώξεων, τη χρήση προφυλακτικού, τα ποσοστά εγκυμοσύνης, ή της σεξουαλικής ριψοκίνδυνης συμπεριφοράς. Όλες οι μέθοδοι έχουν ελάχιστες παρενέργειες.
Διπλή Προστασία
Διπλή προστασία είναι η χρήση μεθόδων που προλαμβάνουν και τις σεξουαλικά μεταδιδόμενες μολύνσεις και την εγκυμοσύνη. Αυτό μπορεί να γίνει είτε μόνο με προφυλακτικά είτε μαζί με μία άλλη μέθοδο ελέγχου γεννήσεων ή με την αποφυγή σεξουαλικής επαφής.
Είναι λογικό να χρησιμοποιεί κάποια δύο μεθόδους ταυτόχρονα εάν ανησυχεί για μια εγκυμοσύνη, και συνιστώνται δύο μορφές ελέγχου των γεννήσεων σε αυτές που παίρνουν φάρμακα κατά της ακμής ισοτρετινοΐνη, εξαιτίας του υψηλού κινδύνου για εκ γεννετής ελαττώματα αν αυτά λαμβάνονται κατά τη διάρκεια της εγκυμοσύνης.
Υγεία
thumb|alt=χάρτης θνησιμότητας μητέρων|Χάρτης θνησιμότητας μητέρων από το 2010
Η αντισυλληπτική χρήση στις αναπτυσσόμενες χώρες υπολογίζεται ότι έχει μειώσει τον αριθμό των μαιευτικών θανάτων κατά 40% (το 2008 προλήφθηκαν περίπου 270.000 θάνατοι) και θα μπορούσε να αποτραπεί το 70% των θανάτων εάν είχαν ικανοποιηθεί όλες οι απαιτήσεις. Αυτά τα οφέλη προκύπτουν μειώνοντας τον αριθμό περιπτώσεων μη προγραμματισμένης εγκυμοσύνης, που έχουν ως αποτέλεσμα μη ασφαλείς εκτρώσεις, και αποτρέποντας εγκυμοσύνες σε γυναίκες υψηλού κινδύνου.
Η εφηβική εγκυμοσύνη, ιδιαίτερα μεταξύ των νεότερων εφήβων, κινδυνεύουν περισσότερο από αρνητικά αποτελέσματα συμπεριλαμβανομένης της πρόωρης γέννας, του χαμηλού βάρους γέννησης, και της βρεφικής θνησιμότητας. Στις Ηνωμένες Πολιτείες το 82% των περιπτώσεων εγκυμοσύνης σε γυναίκες μεταξύ 15 και 19 είναι μη προγραμματισμένες. Η εκτενής σεξουαλική εκπαίδευση και πρόσβαση στην αντισύλληψη είναι αποτελεσματικές στη μείωση των ποσοστών εγκυμοσύνης σ' αυτή την ηλικιακή ομάδα.
Οικονομικά
Στον αναπτυσσόμενο κόσμο, ο έλεγχος των γεννήσεων βοηθά την οικονομική ανάπτυξηεξαιτίας του γεγονότος ότι υπάρχουν λιγότερα εξαρτώμενα παιδιά κι επομένως περισσότερες γυναίκες συμμετέχουν στο εργατικό δυναμικό. Τα κέρδη των γυναικών, τα κεφάλαια ο δείκτης μάζας σώματος, και η σχολική εκπαίδευση των παιδιών και ο δείκτης μάζας σώματός τους βελτιώνονται όταν υπάρχει μεγαλύτερη πρόσβαση σε μεθόδους ελέγχου των γεννήσεωνl. Ο οικογενειακός προγραμματισμός μέσω της χρήσης μοντέρνων μεθόδων ελέγχου των γεννήσεων είναι από τις πιο οικονομικές παρεμβάσεις όσον αφορά την υγεία. Υπολογίζεται ότι για κάθε δολάριο που ξοδεύεται, εξοικονομούνται δύο με έξι δολάρια. Η εξοικονόμηση αυτή σχετίζεται με την πρόληψη μη προγραμματισμένης εγκυμοσύνης και τη μείωση της εξάπλωσης σεξουαλικά μεταδιδόμενων ασθενειών. Ενώ όλες οι μέθοδοι είναι οικονομικά ωφέλιμες, η χρήση ενδομήτριας αντισύλληψης με σπειράματα χαλκού είχε ως αποτέλεσμα τη μεγαλύτερη εξοικονόμηση.